Läti ja Leedu püüavad ilmselt säilitada madalate tööjõukuludega riigi staatust, Eestil muutub see vahetus konkurentsis oma Balti naabritega üha raskemaks. Loomulikult on Eesti SKT ja seega ka tööjõukulud inimese kohta Euroopa Liidu keskmisest ning eriti Rootsist ja Soomest oluliselt madalamad (Eurostati andmeil oli lisandväärtus turuhindades inimese kohta 2009. aastal Eestis 8900, Rootsis 27 100 ja Soomes 27 900 eurot). Seetõttu jääb Eesti Põhjamaadega võrreldes ikkagi odavate allhangete pakkujaks.